Publication: Magyar Közlöny
Issue: MK-2003-56 (Year: 2003, Number: 56)
Era: 1990-2004
Section: a 11/1994. (VI. 8.) MKM rendelethez
Paragraph Index: 451

2. Felvétel a gimnázium kilencedik évfolyamánál alacsonyabb évfolyamára 2.1. Ha a felvétel, átvétel a gimnázium kilencedik évfolyamánál alacsonyabb évfolyamára történik, elsõsorban tanulmányi eredmények alapján kell választani a jelentkezõk közül. Ha ily módon nem dönthetõ el, hogy a jelentkezõk közül ki felel meg az iskola által meghatározott tanulmányi feltételeknek, az iskola a felvételi eljárás keretében szóbeli meghallgatást szervezhet, melynek idõtartama — jelentkezõnként — a húsz percet nem haladhatja meg, továbbá figyelembe veheti a 2.2. pont alapján szervezett írásbeli vizsga eredményét. E rendelkezéseket a felnõttoktatást ellátó iskolákban nem kell alkalmazni. 2.2. Amennyiben a gimnázium kilencedik évfolyamánál alacsonyabb évfolyamára történõ jelentkezési kérelmek elbírálása — a jelentkezõk magas száma miatt — a 2.1. pontban foglaltak szerint nem oldható meg, az iskola a felvételi tájékoztatójában — a fenntartó egyetértésével — a felvételt, átvételt, illetve a felvételi eljárás keretében megszervezett szóbeli meghallgatást — az általános felvételi eljárást megelõzõen — egységes követelmények szerint szervezett, írásbeli vizsgán (a továbbiakban: felvételi eljárást megelõzõ írásbeli vizsga) való részvételhez kötheti. E pont alkalmazásában a jelentkezõk magas számának az tekinthetõ, ha az elõzõ három év átlagában a jelentkezõk létszáma legalább másfélszerese volt a felvehetõk létszámának. 2.3. A gimnázium minden év október 31-éig — a fenntartói igazolás benyújtásával — köteles bejelenteni az OKÉV részére, ha felvételi eljárást megelõzõ írásbeli vizsgát kíván tartani. Az OKÉV a felvételi eljárást megelõzõ írásbeli vizsgát szervezõ iskolák jegyzékét megküldi az általános iskoláknak, illetve közzéteszi az Oktatási Minisztérium információs rendszerében. 2.4. A vizsgázó a felvételi eljárást megelõzõ írásbeli vizsgára történõ jelentkezését — a központilag kiadott jelentkezési lapon — bármelyik vizsgáztató iskolába közvetlenül benyújthatja. 2.5. A felvételi eljárást megelõzõ írásbeli vizsgákat — valamint azoknak, akik a vizsgán nem tudnak részt venni, a pótló írásbeli vizsgákat — az iskolák a tanév rendjérõl szóló rendeletben megállapított idõpontban szervezik. A felvételi eljárást megelõzõ írásbeli vizsgát és a pótló írásbeli vizsgát — ha székhelyük azonos településen található — az iskolák közösen is megszervezhetik. 2.6. A felvételi eljárást megelõzõ írásbeli vizsgákat az OKÉV által megküldött tételek felhasználásával kell szervezni. A dolgozatokat az OKÉV által megküldött javítókulcsok alapján kell kijavítani. A felvételi eljárást megelõzõ írásbeli vizsgák eredményeirõl a vizsgát szervezõ iskola közvetlenül tájékoztatja a vizsgázókat. A jelentkezõ kérelmére és költségére a vizsgát szervezõ iskola másolatot készít a dolgozatról, és azt a bélyegzõjével, valamint az igazgató vagy az általa kijelölt személy aláírásával hitelesítve átadja a jelentkezõnek. A tételeket és a megoldási kulcsokat a vizsga napját követõ napon az Interneten közzé kell tenni. 2.7. A felvételi eljárást megelõzõ írásbeli vizsgával kapcsolatos, az 1.14. pont szerint el nem döntött észrevételeket az OKÉV bírálja el. 2.8. A felvételi eljárást megelõzõ írásbeli vizsgán elért eredményt minden érintett iskola köteles elfogadni, függetlenül attól, hogy a jelentkezõ melyik iskolában vett részt az elõzetes írásbeli vizsgán. 2.9. A tanuló a gimnázium kilencedik évfolyamánál alacsonyabb évfolyamra történõ jelentkezését — a központilag kiadott jelentkezési lapon — közvetlenül küldheti meg a kiválasztott gimnáziumnak. A tanuló több jelentkezési lapot nyújthat be. 2.10. A gimnázium kilencedik évfolyamánál alacsonyabb évfolyamra történõ felvételi eljárásban az e melléklet 3.2—3.3. pontjában, 3.8—3.19. pontjában 3.15—3.24. pontjában, 5.1—5.3. pontjában foglaltakat azzal az eltéréssel kell alkalmazni, hogy a tanuló a jelentkezési lapjának továbbításával egyidejûleg a tanulói adatlapot közvetlenül küldheti meg a Felvételi Központ részére, továbbá azzal, hogy a felvételrõl szóló értesítést igen, az elutasításról szóló értesítést nem kell megküldeni az általános iskolának. Az 5.3. pontban szabályozott jogorvoslati eljárás eredményérõl csak akkor kell az általános iskolát értesí- 2003/56. szám teni, ha ennek eredményeképpen a tanuló a középiskolába felvételt nyert.

Source: https://magyarkozlony.hu/hivatalos-lapok/52640a9c261fc849d44821005370c43dd953b153/dokumentumok/1ff81170027ebcd6c52b287b6253789abc1e08f0/letoltes